Առաջինը՝ անընդունելի և անհասկանալի է համատարած հարկային հայտարարագրումը։ Ի՞նչ է դա՝ բոլոր քաղաքացիների եկամուտների հայտարարագրում, կամ գուցե ծախսերի հայտարարագրում։ Պետությունը ցանկանում է տոտալ վերահսկողություն սահմանել իր քաղաքացիների եկամուտների նկատմա՞մբ և իմանալ նրա ծախսե՞րը։ Ավելի պարզ ասած՝ իմանալ յուրքանչյուրիս գրպանի գումարը և որքան է ծախսվում դրանից՝ ցանկացած պահի ցանկացած անձի նկատմամբ «որտեղի՞ց քեզ այդ գումարը» հարցով պատին սեղմելու հնարավորությամբ։ Եթե հայտարարագրում են ներկայացնում պետական բարձրաստիճան պաշտոնյաները և նրանց փոխկապակցված անձիք, դա անհրաժեշտ է կոռուպցիայի դեմ արդյունավետ պայքարելու տեսնակյունից։ Սակայն, եթե օրինակ՝ օտար լեզվի մասնագետը ունի մեկ մասնավոր աշակերտ, ապա այդ գումարն էլ պետք է հարկվի կամ հակառակ դեպքում հարց դրվի, թե որտեղի՞ց քեզ լրացուցիչ ծախսվող այդ գումարը։ Հուսանք, որ ՊԵԿ-ը լրացուցիչ պարզաբանումներով կհստակեցնի այս հանգամանքը և կբացատրի թե ի՞նչ ասել է համատարած հարկային հայտարարագրում։